У 2003–2008 гадах Эн паспрабавала сябе на пасадзе першай лэдзі штату. У камандзе мужа-губернатара яна адказвала за кантакты з федэральным урадам. Таксама яна засвяцілася як філантроп: дапамагала дзецям. Праўда, і тут яе дзейнасць ацэньваецца неадназначна. Эн Ромні прапагандавала ў школах ідэі дашлюбнага цэлібату (утрыманне ад сексу), што не спадабалася шматлікай арміі псіхолагаў. Жонка Міта Ромні таксама кіруе секцыяй асацыяцыі дапамогі хворым на склероз. У 2002 годзе падчас зімовай Алімпіяды ў Солт-Лейк-Сіці Эн уваходзіла ў склад аргкамітэту.